Корозија
Замисли четири предмети: играчка од алуминиум, железна шајка, бакарна цевка и златен прстен,
оставени на отворено повеќе години.
Кој од четирите материјали ќе биде во најдобра состојба по извесно време?
Паузирај, размисли и продолжи кога ќе си подготвен/а.
Ако мислиш дека златниот прстен најверојатно ќе биде во најдобра состојба, во право си.
Бакарната цевка и железната шајка ќе бидат во полоша состојба,
но, играчката од алуминиум, исто така ќе биде зачувана многу добро.
Најверојатно железната шајка ќе биде во најлоша состојба.
Тоа се случува поради корозија.
Корозија е образување на соединенија на површината на металот
кога тој е изложен на воздух и влага,
или на електролити, како солена вода.
Вообичаено кога металот кородира на неговата површина се образуваат соединенија
познати како оксиди или хидратизирани оксиди.
Шајката направена од железо 'рѓосува.
'Рѓосување како термин се користи само кога станува збор за железо.
За сите други метали се користи терминот кородирани, кога реагираат со вода,
и/или кислород од воздухот.
Но, зошто шајката кородира повеќе од играчката од алуминиум, бакарната цевка или златниот прстен?
Дали имаш идеја за ова?
Паузирај го видеото и продолжи кога ќе си подготвен/а.
Причина е тоа што металите се разликуваат според реактивноста.
Железото кородира побрзо затоа што е пореактивно од бакарот и златото.
Но, можеби се прашуваш, зошто играчката од алуминиум не кородира најбрзо?
Познато е дека алуминиумот е поактивен од железото.
Поради тоа, тој реагира најбрзо со кислородот од воздухот, при што образуваа алуминиум оксид.
Алуминиум оксидот е многу нереактивен.
Откако оксидниот слој ќе се се образува на алуминиумот,
тој се врзува многу цврсто на површината на металот.
Затоа слојот оксид не може да се оштети, и го штити алуминиумот од понатмошна корозија.
Еве еден предизвик: како можеш да ја искористиш оваа идеја, за да ја заштититиш железната шајка?
Со покривање на метал како што е железо со друг пореактивен метал како што е цинк,
цинкот образува слој од цинк оксид многу брзо.
Железото кое е под цинкот е заштитено.
Овој процес се нарекува галванизација, и може да трае до сто години.
На пример, корозијата на металот на велосипедот може да се спречи
со боење на рамката која е статичен дел,
или со подмачкување на металните делови што се движат, како што е синџирот,
или пак со покривање на велосипедот со тенок слој на помалку реактивен метал
како калај, бакар или злато, но тоа би било многу скапо.
